Kalsitt

**Kalsitt**
        
   Kalsittkrystaller på trådsølv fra Kongsberg
   **Generelt**
       Gruppe
       Karbonater
       Kjemisk Sammensetning:
       CaCO3
   **Fysiske Egenskaper** 
       Farge
	 Klar eller hvit, gul, rød, oransje, blå, grønn, brun, grå etc.
       Krystallsystem
       Trigonal heksagonal scalenohedral
       Kløv
       Perfekt i tre retninger.
       Brudd
       
       Mohs skala  Hardhet
       3
       Strekfarge
       hvit
       Tetthet
       2,71 g/cm³
       Annet
       Fluorescerende, noen typer Kalsitt lyser rødt, blått, gult eller andre farger under ultrafiolett lys.
|}

**Kalsitt** eller **kalkspat** er et mineral bestående av kalsiumkarbonat, CaCO3. Er et av de vanligste mineralene i jordskorpen. Under den kjemiske formelen inngår også aragonitt og vateritt. Kalsitt kan være bergartsdannende og kalles da kalkstein eller marmor. Kalsitt forekommer i organismer med kalkskall som for eksempel muslinger, koraller, foraminiferer og trilobitter. 

Kalsitt er et vanlig mineral som kan være helt klar, fargeløs eller farget av urenheter. Man kan finne kalsitt i mange forskjellige farger, som blå (sjelden), grønn, oransje, rød (sjelden), gul og svart. Skalenoedriske, romboedriske og prismatiske former opptrer i kombinasjoner. Den har en seksiders avsluttende pyramideform. Krystaller forekommer med brede, flate ender, eller med lange tynne spisser. Kalsitt er ofte kornet eller massivt. Det er en bestanddel i kalkstein marmorer og andre sedimentære og metamorfe forekomster. Og den finnes i hydroterminale ganger og magmatiske bergarter. 

## Dobbeltbrytning

Dobbeltbrytning kan lett observeres i vannklare spaltestykker av kalsittkrystaller, som kalles dobbeltspat eller islandsspat. Lys som passerer gjennom disse vil bli spaltet i to stråler. Dette innebærer at man kan se et dobbeltbilde av en gjenstand, når man ser den gjennom spaltestykket. Kalsitt viser denne dobbeltbrytningen spesielt godt. Dobbelbrytningen ble oppdaget i 1669 av den danske fysikeren Rasmus Bartholin i kalsitt fra Island.

## Funn i Norge
I Norge er kalsitt funnet enten som massiv eller krystaller på en rekke lokaliteter: 

*Arendal i Aust-Agder
*Beiarn i Nordland
*Bergen i Hordaland
*Bindalen i Nordland
*Biri i Oppland
*Drammen i Buskerud
*Eiker i Buskerud
*Evje i Aust-Agder
*Froland i Aust-Agder
*Gildeskål i Nordland
*Grua i Oppland
*Hamar i Hedmark
*Jæren i Rogaland
*Kjørholt i Telemark
*Kongsberg i Buskerud
*Konnerudkollen i Buskerud
*Levanger i Trøndelag
*Lier i Buskerud
*Lom i Oppland
*Selbu i Trøndelag
*Sandnessjøen i Nordland
*Stord i Hordaland
*Stryn i Sogn og Fjordane
*Sulitjelma i Nordland
*Sunndalen i Møre og Romsdal
*Søndeled i Aust-Agder
*Tafjord i Møre og Romsdal
*Valldal i Møre og Romsdal
*Valsøyfjord i Møre og Romsdal
*Velfjord i Nordland
*Verdal i Trøndelag
*Vinje i Telemark
*Åheim i Møre og Romsdal
*Åmot i Hedmark

## Bruk
* Kalkstein med høyt innhold av kalsitt brukes til å fremstille kalk og sement.
* Vannklare spaltestykker med dobbeltbrytende effekt kan brukes i optiske instrumenter.

## Bilder

## Referanser


## Kilder
**Norsk steinbok: norske mineral og bergartar* av Torgeir T. Garmo, Universitetsforlaget, 1995

## Se også
*Kalk

## Eksterne lenker
* mindat.org
* Flere bilder på Digitaltmuseum.